דוגמאות כתבי טענות - ביטוח ונזיקין
דוגמאות כתבי טענות - ביטוח ונזיקין

41.  כתב תביעה - כספית - נזיקין /שיבוב - פגיעת רכב

בבית-המשפט השלום                                                                    ת"א ______

ב ____           

התובעת:             
____חברה לביטוח

ע"י ב"כ עורך-הדין ____
מרח' ____, עיר ____
טל: ____, פקס: ____
נגד

הנתבעים:

1.____




מרח' ____, עיר ____ 
2.____חברה לביטוח

מרח' ____, עיר ____

מהות התביעה: ____.

סכום התביעה: ____.
כתב תביעה

התובעת הינה חברת ביטוח הרשומה ופועלת כחוק בישראל, אשר בכל הזמנים הרלבנטיים לכתב תביעה זה היתה המבטחת של רכב פרטי מסוג ____ מ.ר. ____ (להלן: "הרכב") בפוליסת ביטוח מקיף מס' ____ ____.
2. הנתבע 1 היה בכל הזמנים הרלבנטיים לתביעה הנהג ו/או המחזיק של  משאית מ.ר. ____ (להלן: "הרכב הפוגע").

3. הנתבעת 2 הינה חברת ביטוח, הרשומה כחוק בישראל, אשר בכל הזמנים הרלבנטיים לתביעה זו היתה המבטחת של הנתבעים ו/או מי מהם ו/או  הרכב הפוגע ו/או השימוש ברכב הפוגע, על-פי פוליסת ביטוח הכוללת ביטוח אחריות כלפי צדדי ג'.

4. ביום ____ פנה הרכב שמאלה כדין בהתאם למופע האדום שהופיע ברמזור בכיוון נסיעתו עת הגיח לפתע מנגד הרכב הפוגע, אשר לא ציית למופע האדום בכיוונו, חסם דרכו של הרכב וגרם ברשלנותו להתנגשות בין הרכבים (להלן: "התאונה").
5. כתוצאה מהתאונה נגרם לרכב נזק כמפורט בחוות-דעת השמאי המצ"ב לכתב התביעה.

6. התובעת טוענת כי אין היא יודעת, וכי אין באפשרותה לדעת מה היו, למעשה, הנסיבות שגרמו לתאונה ולנזק, אך הואיל והנזק נגרם על-ידי נכס שלנתבע 1 היתה שליטה מלאה עליו, והואיל ועצם אירוע המקרה, שגרם לנזק, מתיישב יותר עם המסקנה שהנתבע 1 לא נקט זהירות, מאשר שעשה כן, טוענת התובעת, כי יש להחיל על נסיבות המקרה את הכלל "הדבר מדבר בעד עצמו", וכי על הנתבע 1 נטל הראיה, שלא היתה לגבי מקרה זה התרשלות שיחוב עליה.

7. לחילופין, ומבלי לפגוע באמור בסעיף 7  דלעיל, טוענת התובעת כי התאונה אירעה אך ורק בגין רשלנות ו/או חוסר זהירות ו/או חוסר מיומנות ו/או היפר חובה שבחוק, מצידו של הנתבע 1 ו/או מעבידו ואו שולחו, אשר התבטאו בין היתר במעשים ו/או במחדלים הבאים:

א.
נהג באופן נמהר ורשלני תוך סיכון המשתמשים האחרים בדרך.

ב. 
נהג בחוסר זהירות ובחוסר תשומת-לב לנעשה סביבו.

ג.
לא הבחין ברכב ו/או לא הבחין ברכב במועד, על-אף שחובה היה עליו להבחין בהם.

ד.
לא שם-ליבו לדרכו ולא התחשב בכל תנאי הדרך והתנועה שבה על-מנת שיקיים בידו את השליטה המוחלטת ברכב הפוגע.

ה.
לא ציית למופע האדום שדלק ברמזור בכיוון נסיעתו.

ו.
התפרץ לצומת לא פנוי.

ז.
לא נקט בכל האמצעים ו/או אמצעים סבירים למנוע את התאונה כפי שנהג סביר וזהיר היה נוקט בנסיבות המקרה.

ח.
נהג בניגוד להורקאות פקודת התעבורה והתקנות שהותקנו על-פיה, לרבות אחת או יותר מתקנות 21, 22, 25, 40, 41, 42, 47, 49, 51, 52,  53, 64, ו- 65 לתקנות אלה.

8. לנוכח היקף הנזק שנתגלה ברכב הוכרז הרכב "אובדן מוחלט". התובעת פיצתה את מבוטחה בגין שווי הרכב, בהתאם לפוליסה ועל-פי הערכת השמאי בסך של ____ ש"ח ביום ____. וכן נשאה התובעת בשכ"ט שמאי בסך ____ ש"ח. עבור שרידי הרכב קיבלה התובעת סך של ____ ש"ח.

9. סב"כ נזקיה של התובעת, לאחר קיזוז הסכום שנתקבל עבור שרידי הרכב, הינם בסך של ____ ש"ח. שווי סכום זה בצירוף הפרשי הצמדה וריבית כדין עד ליום הגשת התביעה הינה ____ ש"ח (להלן: "סכום התביעה").

10. התובעת, שביטחה את מבוטחה, ושילמה לו תגמולי הביטוח דלעיל בתוקף הביטוח, זכאית להשבת סכום התביעה מאת הנתבע, האחראי בלעדית לתאונה, כשיפוי, פיצוי והשבה מכוח חוק חוזה הביטוח, התשמ"א-1981, ו/או מכוח הוראות פקודת הנזיקין ו/או מכוח דיני עשיית עושר ולא במשפט ו/או לפי כל דין אחר, בצירוף הצמדה וריבית מרבית כחוק, מיום תשלומם ועד השבתם בפועל.

11. הנתבע 1 אחראי לפצות את התובעת במלוא סכום התביעה בגין אחריותו הישירה לתאונה.

12. הנתבעת 2 אחראית לפצות את התובעת במלוא נזקיה בתוקף היותה המבטחת של הנתבע ו/או מי מטעמו ו/או הרכב הפוגע ו/או השימוש ברכב במועד התאונה.

13. לבית-משפט זה הסמכות המקומית והעניינית לדון בתביעה לאור מהותה וסכומה ומקום סניפיה של הנתבעת 2.

14. אשר-על-כן, מתבקש בית-המשפט הנכבד לזמן את הנתבעים לדין, ולחייבם, ביחד ולחוד, לשלם לתובעים, את סכום התביעה, בצירוף הפרשי הצמדה וריבית מיום הגשת התביעה ועד ליום התשלום המלא בפועל, לרבות הוצאות משפט, שכ"ט עו"ד ומע"מ כחוק, כשאלה נושאים הפרשי הצמדה וריבית מיום פסיקתם ועד מועד התשלומם. 

__________








​​______, עו"ד

  






ב"כ התובעת
4
3

